
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2015. május 27-i ülésére)


TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY LÉTSZÁMÁNAK BŐVÍTÉSE


Az Egészségügyi, Gyermekjóléti és Szociális Intézmény idősek otthona a  „Kiskőrös, Sárkány J. utcai idősek otthona, felújítása, bővítése, technológiai korszerűsítése” TIOP-3.4.2-11/1-2012-0164 azonosítású pályázaton nyert támogatásból korszerűsítésre került. A beruházás megvalósulásával kilenc férőhellyel bővült az intézmény. Az ellátotti létszám változásával összhangban a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet szerint a szakdolgozók számát is növelni kell az alábbiak szerint:
· ápoló, gondozó 2 fő (általános ápoló, vagy szociális gondozó és ápoló végzettséggel), 
· mentálhigiénés munkatárs 1 fő (mentálhigiénikus, vagy szociális munkás végzettséggel), 
· takarítónő 1 fő (nem tartozik a szakdolgozói létszámba, de a megnövekedett takarítandó terület miatt szükséges)

Az Egészségügyi, Gyermekjóléti és Szociális Intézmény 46, 25 fő létszámkerettel látja el a feladatait. A 4 fő dolgozói létszám emelésével 2015. június 1. napjától 50, 25 főre emelkedne az intézmény létszámkerete.

Ez a létszámkeret az alábbi munkakörök szerint került megállapításra:
1 fő intézményvezető
Bölcsőde – 9 fő 8 órás kisgyermeknevelő
Gyermekjóléti Szolgálat – 3 fő 8 órás családgondozó
Védőnők – 7 fő 8 órás védőnő
Ifjúságorvos – 1 fő 4 órás
Asszisztens – 1 fő 4 órás
Gazdasági ügyintéző – 1,5 fő ( 1 fő 8 órás, 1 fő 4 órás) 
Takarító – 3 fő 8 órás
Karbantartó, fűtő – 1 fő 8 órás
Idősek otthona : 
· ápoló– 14 fő 8 órás
· mentálhigiénés munkatárs – 2 fő 8 órás
· karbantartó, fűtő – 1 fő 8 órás
· élelmezésvezető – 1 fő 8 órás
· konyhai kisegítő – 1 fő 8 órás
· varrónő – 1 fő 8 órás
· gazdasági ügyintéző, pénztáros – 1 fő 8 órás
· takarító – 2, 75 fő ( 2 fő 8 órás és 1 fő 6 órás)

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 2. számú melléklet 2.A) pontjában előírt kötelező létszámfeltételeket az idősek otthona a létszámbővítéssel teljesíti. 
Fentiek alapján javaslom, hogy a Képviselő-testület a határozat-tervezetben foglaltak szerint döntsön az Egészségügyi, Gyermekjóléti és Szociális Intézmény létszámnövekedéséről.

Kiskőrös, 2015. május 18. 
										Domonyi László sk.
										      polgármester

HATÁROZAT-TERVEZET

[bookmark: _GoBack]A Képviselő-testület
1. egyetért azzal, hogy 2015. június 1. napjától az Egészségügyi, Gyermekjóléti és Szociális Intézmény engedélyezett létszáma 50,25 fő.
2. felkéri az Egészségügyi, Gyermekjóléti és Szociális Intézmény vezetőjét, hogy a létszámnövekedéssel kapcsolatos munkáltatói és egyéb intézkedéseket tegye meg. 
3. felkéri a polgármestert, hogy az önkormányzat 2015. évi költségvetési rendeletének következő módosítását a fentieknek megfelelően nyújtsa be. 

